google/wiki40b huggingface dataset:
Κύριλλος Β΄ Κονταρής

Βιογραφία

Καταγόταν από το Χαλέπι της Συρίας. Σπούδασε στο Γαλατά της Κωνσταντινούπολης, στην εκεί σχολή που διατηρούσαν οι Ιησουΐτες. Ο πατριάρχης Κύριλλος Λούκαρης τον είχε θέσει υπό την προστασία του και τον προώθησε στη Μητρόπολη Βεροίας (Χαλεπίου). Γρήγορα όμως συντάχθηκε με τους αντιπάλους του και σταδιακά μετεβλήθη σε όργανο των Ιησουϊτών και των Λατίνων του Γαλατά, τασσόμενος υπέρ της ένωσης με τη Ρωμαιοκαθολική Εκκλησία. 
Κατάφερε να εκθρονίσει τον Λούκαρη τρεις φορές και να καταλάβει αυτός τη θέση του (1633, 1635-36, 1638-39). Μάλιστα, το 1638, καταδίκασε τον Λούκαρη για τις καλβινιστικές τάσεις του. Η αδυναμία του να διοικήσει το Πατριαρχείο και η δουλοπρέπειά του προς τους προστάτες του (κυρίως τους πρέσβεις της Πολωνίας, της Γαλλίας και της Αυστρίας) προκάλεσαν έντονες αντιδράσεις με αποτέλεσμα να μην μπορεί να κρατηθεί στο θρόνο για μεγάλο διάστημα. Η πολιτεία του περιγράφεται από τους συγχρόνους του με ιδιαίτερα αρνητικό τρόπο. Μάλιστα σώζεται και μια ομολογία της λατινικής (καθολικής) πίστεως υπογεγραμμένη από τον ίδιο, το 1638. Όταν έγινε γνωστή αυτή του η ομολογία, ο Σουλτάνος τον καθαίρεσε, φοβούμενος εξέγερση των Ορθοδόξων και τον εξόρισε στην Τυνησία. Τελικά εκτελέστηκε στις 24 Ιουνίου 1640.
Υδροξείδιο του χαλκού

Ιστορικό

Το υδροξείδιο του χαλκού είναι γνωστό από την τήξη του χαλκού που ξεκίνησε περίπου 5000 π.Χ. αν και οι αλχημιστές ήταν οι πρώτοι που το παρασκεύασαν. Αυτό γίνεται εύκολα αναμειγνύοντας διαλύματα αλισίβας (υδροξείδιο του νατρίου ή του καλίου) και θειικού χαλκού, που και τα δύο ήταν γνωστά στην αρχαιότητα.
Παρασκευαζόταν σε βιομηχανική κλίμακα κατά τη διάρκεια του 17ου και του 18ου αιώνα για να χρησιμοποιηθεί σε χρωστικές. Αυτές οι χρωστικές χρησιμοποιούνταν στη κεραμική και στη ζωγραφική.

Φυσική εμφάνιση

Το υδροξείδιο του χαλκού(ΙΙ) εμφανίζεται φυσικά ως συστατικό πολλών ορυκτών του χαλκού, ιδιαίτερα στον αζουρίτη, στον μαλαχίτη, στον αντλερίτη και στον βροσαντίτη. Ο αζουρίτης (2CuCO₃·Cu(OH)₂) και ο μαλαχίτης (CuCO₃·Cu(OH)₂) είναι ανθρακικά άλατα, ενώ ο αντλερίτης (CuSO₄·2Cu(OH)₂) και ο βροσαντίτης (CuSO₄·3Cu(OH)₂) είναι θειικά άλατα. Το υδροξείδιο του χαλκού(ΙΙ) βρίσκεται σπάνια ως ξεχωριστό ορυκτό, επειδή αντιδρά αργά με διοξείδιο του άνθρακα από την ατμόσφαιρα για να σχηματίσει βασικό ανθρακικό χαλκό(ΙΙ). Το ορυκτό με τύπο Cu(OH)₂ λέγεται σπερτινίτης.

Αντιδράσεις

Υγρά δείγματα υδροξειδίου του χαλκού(ΙΙ) μετατρέπονται αργά σε μαύρα λόγω του σχηματισμού οξειδίου του χαλκού(II). Όταν είναι ξηρά, όμως, το υδροξείδιο του χαλκού(II) δεν αποσυντίθεται μέχρι να θερμανθεί στους 185 °C.
Το υδροξείδιο του χαλκού(II) αντιδρά με διάλυμα αμμωνίας για να σχηματίσει ένα βαθύ γαλάζιο διάλυμα σύμπλοκου ιόντος [Cu(NH₃)₄]²⁺. Το υδροξείδιο του χαλκού(II) σε διάλυμα αμμωνίας, γνωστό ως αντιδραστήριο Σβάιτζερ (Schweizer's reagent), έχει την ενδιαφέρουσα ικανότητα να διαλύει την κυτταρίνη. Αυτή η ιδιότητά του οδήγησε στο να χρησιμοποιηθεί στην παραγωγή του ρεγιόν, μιας ίνας κυτταρίνης. Χρησιμοποιείται επίσης ευρέως στη βιομηχανία των ενυδρείων, λόγω της ικανότητάς του να καταστρέφει τα εξωτερικά παράσιτα των ψαριών χωρίς να σκοτώνει τα ψάρια. Παρόλο που και άλλες υδατοδιαλυτές ενώσεις του χαλκού μπορεί να είναι αποτελεσματικές σε αυτόν τον ρόλο, αυτές προκαλούν υψηλή θνησιμότητα των ψαριών. Η κουπραμίνη (Cupramine) χρησιμοποιείται επίσης ευρέως στη χημική σύνθεση.
Επιπλέον, όταν η συγκέντρωση των διαλυμάτων αμμωνίας είναι πολύ μεγάλη, δισθενή ιόντα χαλκού παρουσία οξυγόνου καταλύουν την οξείδωση της αμμωνίας, οδηγώντας σε εναμμώνιο νιτρώδη χαλκό: Cu (NO₂)₂(NH₃)ₙ;
Επειδή το υδροξείδιο του χαλκού(II) είναι μέτρια επαμφοτερίζον, διαλύεται ελαφρά σε πυκνό άλκαλι, σχηματίζοντας [Cu(OH)₄]²⁻.

Χρήσεις

Το υδροξείδιο του χαλκού(II) έχει χρησιμοποιηθεί ως εναλλακτικό του βορδιγάλειου πολτού (Bordeaux mixture), ενός μυκητοκτόνου και  νηματωδοκτόνου. Το υδροξείδιο του χαλκού(II) χρησιμοποιείται ευκαιριακά ως χρωστικό κεραμικών.
Το υδροξείδιο του χαλκού(II) έχει συνδυαστεί με χρώμα κόμμεος (λάτεξ), για να παρασκευαστεί ένα προϊόν σχεδιασμένο να ελέγχει την ανάπτυξη των ριζών σε φυτά σε γλάστρα. Οι δευτερεύουσες και πλάγιες ρίζες αναπτύσσονται και επεκτείνονται, με αποτέλεσμα ένα πυκνό και υγιές ριζικό σύστημα. Έχει πωληθεί με το όνομα Spin Out, που πρώτη εισήγαγε η Griffin L.L.C. Τα δικαιώματα τώρα ανήκουν στην SePRO Corp. Τώρα πωλείται ως Microkote.
402 Χλόη

Φυσικά χαρακτηριστικά

Η διάμετρος της Χλόης υπολογίσθηκε σε 54,2 χιλιόμετρα (από δεδομένα του IRAS), ενώ η μάζα της εκτιμάται σε 167 τρισεκατομμύρια τόνους για μέση πυκνότητα 2 gr/cm³. O φασματικός τύπος της είναι K ή S (λιθώδης), ενώ το άλβεδό της είναι 0,148 (από δεδομένα του IRAS). Η Χλόη περιστρέφεται γύρω από τον εαυτό της μία φορά κάθε 7 ώρες και 7 λεπτά. Η μέση θερμοκρασία στην επιφάνειά της εκτιμάται σε 100 περίπου βαθμούς Κελσίου κάτω από το μηδέν.
Μαρία Γκράτσια Κουτσινότα

Καριέρα

Η Κουτσινότα έχει πάρει μέρος σε πολλές ταινίες και τηλεοπτικές σειρές τόσο στην Ευρώπη όσο και στις Ηνωμένες Πολιτείες. Στη Ελλάδα είχε έναν ρόλο στην ταινία Ουρανία το 2006. 
Το 2010 η Κουτσινότα κέρδισε το Αμερικανικό βραβείο του Ιταλό-Αμερικανικού Ιδρύματος, ενώ το 2012, έλαβε το δικό της αστέρι στη Ιταλική Λεωφόρο της Δόξας στο Τορόντο του Καναδά.
Μεγανήσι

Ιστορική αναδρομή

Στην αρχαιότητα και συγκεκριμένα στον καιρό του Στράβωνα το Μεγανήσι ονομαζόταν Τάφος ή Ταφιάς και ανήκε στους λεγόμενους Ταφίους Νήσους, μαζί με τα υπόλοιπα νησιά μεταξύ Ακαρνανίας και Λευκάδας, όπως η Κάλαμος (παλαιότερα Κάρνος), ο Καστός, η Άτοκος και το Αρκούδι. Κατά την εποχή του χαλκού αποτελούσε κέντρο του πειρατικού λαού των Τηλεβόων, οι οποίοι ονομάζονταν και Ταφίοι από το αρχαίο όνομα του Μεγανησίου και είχαν κυριαρχήσει στην γύρω θάλασσα. Με την παρακμή των Τηλεβόων το Μεγανήσι ακολούθησε την ιστορική πορεία της Λευκάδας μέχρι τις μέρες μας. Σύμφωνα με τον αστικό μύθο, κατά την περίοδο του Ελληνοϊταλικού πολέμου σε θαλάσσια σπηλιά του Μεγανησίου είχε την μυστική του βάση το Υποβρύχιο Παπανικολής.
The Neon God: Part 2 - The Demise

Τραγούδια του δίσκου

1. Never Say Die (Lawless) - 4:40
2. Resurrector (Lawless) - 4:25
3. The Demise (Lawless) - 4:01
4. Clockwork Mary (Lawless) - 4:19
5. Tear Down the Walls (Lawless) - 3:40
6. Come Back to Black (Lawless) - 4:49
7. All My Life (Lawless) - 2:35
8. Destinies to Come (Neon Dion) (Lawless) - 4:35
9. The Last Redemption (Lawless) - 13:39
Fly on the Wall (άλμπουμ, AC/DC)

Τραγούδια

1. Fly on the Wall (A. Young, M. Young, Johnson) - 3:44

2. Shake Your Foundations (A. Young, M. Young, Johnson) - 4:10

3. First Blood (A. Young, M. Young, Johnson) - 3:46

4. Danger (A. Young, M. Young, Johnson) - 4:22

5. Sink the Pink (A. Young, M. Young, Johnson) - 4:15

6. Playing with Girls (A. Young, M. Young, Johnson) - 3:44

7. Stand Up (A. Young, M. Young, Johnson) - 3:53

8. Hell or High Water (A. Young, M. Young, Johnson) - 4:32

9. Back in Business (A. Young, M. Young, Johnson) - 4:24

10. Send for the Man (A. Young, M. Young, Johnson) - 3:36

Βραβεία

Fly On The Wall (άλμπουμ)
Αυστραλία (ARIA Certification) : 3 x πλατινένιος 
Ηνωμένες Πολιτείες (RIAA Certification) : Πλατινένιος 
Ηνωμένο Βασίλειο (BPI Certification) : Ασημένιος 
Ελβετία (IFPI Certification) : Χρυσός 
Γερμανία (BVMI Certification) : Χρυσός
I'm a Rebel

Τραγούδια του δίσκου

1. I'm a Rebel (Alexander) - 3:57
2. Save Us (Dirkschneider, Baltes, Hoffmann, Fischer, Kaufmann) - 4:33
3. No Time to Lose (Dirkschneider, Baltes, Hoffmann, Fischer, Kaufmann, Steffens) - 4:35
4. Thunder and Lightning (Dirkschneider, Baltes, Hoffmann, Fischer, Kaufmann) - 4:01
5. China Lady (Dirkschneider, Baltes, Hoffmann, Fischer, Kaufmann, Steffens) - 3:56
6. I Wanna Be No Hero (Dirkschneider, Baltes, Hoffmann, Fischer, Kaufmann, Steffens) - 4:00
7. The King (Dirkschneider, Baltes, Hoffmann, Fischer, Kaufmann, Steffens) - 4:10
8. Do It (Dirkschneider, Baltes, Hoffmann, Fischer, Kaufmann) - 4:11
Eppur Si Muove (μουσικό άλμπουμ)

Το Eppur Si Muove είναι το τρίτο ολοκληρωμένο άλμπουμ του γερμανικού μουσικού συγκροτήματος συμφωνικής μέταλ Haggard. Κυκλοφόρησε στις 26 Απριλίου το 2004 από την Drakkar Entertainment. Το θέμα του άλμπουμ βασίζεται στη ζωή του Ιταλού αστρονόμου Γαλιλαίο Γαλιλέι (1564 –1642), ο οποίος σύμφωνα με τον μύθο, ψέλλισε τη φράση «eppur si muove», η οποία σημαίνει «και όμως κινείται», αφού αναγκάστηκε να ανακαλέσει, μπροστά στην Ιερά εξέταση, την πεποίθησή του ότι η γη γυρίζει γύρω από τον ήλιο.
Το παρακάτω είναι ένα μουσικό θέμα το οποίο επαναλαμβάνεται σε πολλά κομμάτια στο άλμπουμ (όπως για παράδειγμα το All'inizio è la morte, το Per aspera ad astra και το ομότιτλο τραγούδι Eppur Si Muove).
Harvest Moon: Back to Nature

Σενάριο

Σε μικρή ηλικία, ο κύριος χαρακτήρας πήγε στο αγρόκτημα του παππού του στο χωριό (Mineral Town) για να περάσει τις διακοπές του καλοκαιριού. Ο παππούς του ήταν πολύ απασχολημένος φροντίζοντας το αγρόκτημα για να του αφιερώσει αρκετό χρόνο, αλλά το αγόρι ήταν ελεύθερο να εξερευνήσει το χωριό και το κοντινό δάσος. Έπαιζε με τα ζώα της φάρμας και γνώρισε ένα κορίτσι της ηλικίας του, με το οποίο έγιναν καλοί φίλοι. Όταν το καλοκαίρι τελείωσε, το αγόρι έπρεπε να γυρίσει σπίτι, αλλά υποσχέθηκε στο κορίτσι πως μια μέρα θα επιστρέψει.
Χρόνια αργότερα και ενώ ο παππούς έχει αποβιώσει, το αγόρι έχει γίνει πια ένας νέος άντρας και επιστρέφει στο χωριό για να αναλάβει το αγρόκτημα. Ο δήμαρχος έχει μιλήσει με τους χωρικούς και όλοι μαζί έχουν αποφασίσει ότι ο νέος θα μπορεί να παραμείνει ως ο νόμιμος ιδιοκτήτης της, εγκαταλελειμμένης πια, φάρμας, αν καταφέρει να την επαναφέρει στην αρχική της κατάσταση μέσα σε διάστημα τριών ετών. Αν δεν τα καταφέρει ή δεν τα πηγαίνει καλά με τους χωρικούς, θα πρέπει να αποχωρήσει.
Μενελίκ Β΄

Βιογραφία

Ο Μενελίκ Β΄ ήταν γιός του βασιλιά (Ρας) της φυλής Σόα, Χαϊλέ Μαλακότ και επί των ημερών του, το 1896, αναγνωρίστηκε η ανεξαρτησία της Αιθιοπίας. Πριν γίνει αυτοκράτορας, ήρθε σε αντιπαράθεση με τον βασιλιά της Αιθιοπίας Ιωάννη Δ’, από τον οποίο ηττήθηκε 1887. Τα επόμενα χρόνια όμως, με τη βοήθεια των Ιταλών, εκμεταλλευόμενος τον πόλεμο μεταξύ του Ιωάννη Δ΄ και των μουσουλμάνων οπαδών του Μάχντι του Σουδάν, κατάφερε να καταλάβει τη χώρα των Γκάλα και τη Χαράρε και να μεταφέρει το 1889 την πρωτεύουσα της Αιθιοπίας από την πόλη Εντότο στην Αντίς Αμπέμπα. Όταν την ίδια χρονιά πέθανε ο Ιωάννης Δ’ έρχεται σε ρήξη με τους Ιταλούς, αν και υπέγραψε με την Ιταλία τη συνθήκη του Ουτσάλι (Μάιος 1889), σύμφωνα με την οποία η Ερυθραία θεωρείτο προτεκτοράτο της Ιταλίας. Τον Οκτώβριο του 1896 μεταξύ Αιθιοπίας και Ιταλίας διεξάγεται η Μάχη της Άντουα που τέλειωσε με ήττα των Ιταλών και με την αναγνώριση της ανεξαρτησία της Αιθιοπίας.   
Στα χρόνια του Μενελίκ Β΄, η Αιθιοπία επεκτάθηκε εδαφικά στο Αρούσι, στην Κάφρα, στο Ογκαντίν και στην εσωτερική Σομαλία. Την ίδια περίοδο, με τη βοήθεια του Ρας Μακόνεν, πρωτοξάδελφού του, κυβερνήτη της επαρχίας του Χαράρ και εμπίστου συμβούλου αλλά και πατέρα του μετέπειτα αυτοκράτορα Χαϊλέ Σελασιέ, πέτυχε τον εκσυγχρονισμό της χώρας τόσο με κοινωνικά μέτρα, όπως η κατάργηση της δουλείας, η υποχρεωτική παιδεία, όσο και με έργα υποδομής, όπως η κατασκευή των σιδηροδρομικών γραμμών Τζιμπουτί - Αντίς Αμπέμπα. Ο Μενελίκ Β΄, το 1909, ενώ ήταν ήδη παράλυτος από το 1906, συγκάλεσε συμβούλιο του θρόνου και αποσύρθηκε το 1909, παραχωρώντας την εξουσία στον γιο του, Ιγιάσου.   
Προς τιμή της νίκης του στην Άντουα και των προσπαθειών του να αναμορφώσει την Αιθιοπία με το δικό του τρόπο, υπάρχει ένα άγαλμα του Μενελίκ Β΄ στη περιοχή Arada στο κέντρο της  Αντίς Αμπέμπα, το δε μαυσωλείο του, έργο του Έλληνα Βασιλείου Ηλ. Λεντάκη, είναι ένα από τα τουριστικά αξιοθέατά της.

Σχέσεις με την Ελλάδα

Από τo 1872, όταν βασιλιάς ήταν ο Ιωάννης Δ΄ είχε αρχίσει η μετακίνηση και εγκατάσταση Ελλήνων στην Αιθιοπία. Στα χρόνια του Μενελίκ Β΄ γίνεται οργανωμένα και συνεχίζεται μέχρι τo 1974, τηv ανατροπή τoυ αυτοκράτορα Χαϊλέ Σελασιέ. Η ανοιχτή πολιτική του Μενελίκ Β΄ προς τους ξένους και η ιδιαίτερη αγάπη που είχε προς τους Έλληνες είχε σαν αποτέλεσμα να δημιουργηθούν και συγκροτηθούν αρκετές δραστήριες ελληνικές κοινότητες. Γνωστοί Έλληνες που αναφέρονται ότι έζησαν και εργάστηκαν στην Αιθιοπία την περίοδο αυτοί είναι ο Αθανάσιος Σουρβής που εργάστηκε ως διπλωμάτης του Μενελικ Β΄, ο αρχιτέκτονας Ορφανίδης που έκανε το σχέδιο του καθεδρικού ναού του Αγίου Γεωργίου στην Αντίς Αμπέμπα, ο οδοντίατρος Κωνσταντίνος Καρακατσάνης, ο Ανδρέας Καββαδίας που εξέδωσε την πρώτη αιθιοπική εφημερίδα με τον τίτλο Aimiro (=γνώση) και ο Γεώργιος Προκοπίου που δούλεψε ως προσωπικός του ζωγράφος.
Μιχαήλ Ρινόπουλος

Βιογραφικά στοιχεία

Γεννήθηκε στον Πειραιά και ήταν γιος εμπόρου. Σπούδασε νομικά και ιδιώτευσε ως δικηγόρος ειδικευόμενος στο εμπορικό δίκαιο. Παράλληλα ασχολήθηκε με τις επιχειρήσεις διευθύνοντας αρκετές ανώνυμες εταιρίες της εποχής. Το 1927 εξελέγη πρόεδρος του δημοτικού συμβουλίου του Πειραιά, συνέχισε δε να εκλέγεται δημοτικός σύμβουλος μέχρι το 1932, οπότε και εξελέγη δήμαρχος Πειραιά. Το 1936 εξελέγη βουλευτής Πειραιά.
Επίσης υπήρξε ιδρυτής και πρόεδρος του Οργανισμού Λιμένος Πειραιά, γενικός γραμματέας του υπουργείου Οικονομικών, πρόεδρος της Λέσχης Φιλελευθέρων Πειραιώς, πρόεδρος των Νυχτερινών Σχολών "Ήφαιστος", πρόεδρος της Ανωτέρας Σχολής Βιομηχανικών Σπουδών καθώς και σεβάσμιος της τεκτονικής Στοάς "Μιαούλης" (1914 - 1915). Ιδιαίτερη έμφαση έδωσε στον αθλητισμό διατελώντας πρόεδρος και γραμματέας του Σ.Ε.Γ.Α.Σ. (1929 - 1930 & 1932 - 1945), γενικός γραμματέας της Επιτροπής Ολυμπιακών Αγώνων, η οποία σήμερα ονομάζεται Ελληνική Ολυμπιακή Επιτροπή, και αντιπρόεδρος του Πανελληνίου και του Πανιωνίου Γυμναστικού Συλλόγου.
Μητροπολίτης Χαλεπίου, Βεροίας και Αλεξανδρέττας Παύλος

Σπουδές

Έχει πάρει πτυχίο από το Πολυτεχνείο του Πανεπιστημίου Τισρίν, που βρίσκεται στη Λαοδικεία. Έπειτα σπούδασε στο τμήμα θεολογίας του Αριστοτέλειου Πανεπιστήμιου Θεσσαλονίκης παίρνοντας πτυχίο το 1991 και έπειτα διδακτορικό με διατριβή στο θέμα:"Εσχατολογία και Ηθική - Η θεμελίωση της εν Χριστώ ζωής κατά τον Άγιο Ιωάννη τον Χρυσόστομο" το 1992. Επίσης, έχει πάρει πτυχίο Βυζαντινής Μουσικής στη Θεσσαλονίκη. Για πολλά χρόνια έχει διδάξει την τέχνη της βυζαντινής αγιογραφίας.

Διδασκαλία

Από το 1992 διδάσκει την Πατρολογία, την Χριστιανική Ηθική, την Ομιλητική στην σχολή θεολογίας του Αγίου Ιωάννου του Δαμασκηνού στο Πανεπιστήμιο του Μπαλαμάντ στο Λίβανο.

Ιερατική Διακονία

Το 1985 χειροτονήθηκε διάκονος από τον Μητροπολίτη Λαοδικείας κ.Ιωάννη. Το 1992 χειροτονήθηκε ιερομόναχος από τον ίδιο. Το 1994 του δόθηκε το οφίκιο του αρχιμανδρίτη. Στις 2 Οκτωβρίου 2000 εκλέχθηκε νέος Μητροπολίτης Χαλεπίου, Βεροίας και Αλεξανδρέττας παμψηφεί από την Ιερά Σύνοδο του Πατριαρχείου Αντιοχείας και Πάσης Ανατολής. Η χειροτονία του τελέστηκε από τον μακαριστό Πατριάρχη Αντιοχείας Ιγνάτιος Δ΄ ,παρουσία πολλών αρχιερέων, στις 20 Οκτωβρίου 2000, ενώ στις 22 Οκτωβρίου τελέστηκε η ενθρόνιση του στον Μητροπολιτικό Ναό του Προφήτου Ηλία στο Χαλέπι.

Απαγωγή

Στις 22 Απριλίου 2013 κατόπιν ανθρωπιστικής βοήθειας ο Μητροπολίτης Παύλος μαζί με τον Συροορθόδξο Επίσκοπο Γρηγόριο απήχθησαν από αγνώστους.
3216 Χάρινγκτον

Φυσικά χαρακτηριστικά

O φασματικός τύπος του Χάρινγκτον είναι S (λιθώδης). Τα υπόλοιπα φυσικά χαρακτηριστικά του είναι άγνωστα.
Κάντις Πάτον

Προσωπική Ζωή

Γεννήθηκε στο Τζάκσον του Μισισίπι αλλά μεγάλωσε στο Πλάνο του Τέξας. Φοίτησε στο Southern Methodist University στο Ντάλλας.

Καριέρα

Συμμετείχε σε πολλές τηλεοπτικές σειρές συμπεριλαμβανομένου και της σαπουνόπερας Τόλμη και Γοητεία. Έλαβε έναν ρόλο ως Mercedes στην τηλεοπτική σειρά Sorority Forever. Συμμετείχε ως Iris West στην τηλεοπτική σειρά Flash series για το κανάλι CW. Το  BuddyTV την κατέταξε στην 5η θέση στη λίστα με τις 100 πιο σέξι γυναίκες της τηλεόρασης για το 2014. Τον Μάιο του 2015, η Πάτον κατετάγη 61η στη λίστα του Μάξιμ με τις 100 πιο καυτές γυναίκες.
Ασιατικός ελέφαντας

Ο ασιατικός ελέφαντας (Elephas maximus) είναι παχύδερμο φυτοφάγο θηλαστικό της τάξης των προβοσκιδωτών. Απαντάται στην Ν. και ΝΑ Ασία, από την Ινδία και το Νεπάλ στα δυτικά έως το Βόρνεο στα νότια. Αναγνωρίζονται τρία υποείδη—το E. m. maximus από τη Σρι Λάνκα, το E. m. indicus από την ηπειρωτική Ασία και το E. m. sumatranus από τη νήσο Σουμάτρα. Οι ασιατικοί ελέφαντες είναι το μεγαλύτερο ζώο που ζει στην Ασία.
Ο ασιατικός ελέφαντας ζει σε κοπάδια. Συγγενεύει με τον αφρικανικό ελέφαντα, αλλά έχει πιο μικρά αυτιά, πιο άγριο τρίχωμα και πιο κοντούς χαυλιόδοντες. Εξημερώνεται πιο εύκολα από ότι ο αφρικανικός. Στην Ινδία και την Ταϊλάνδη χρησιμοποιείται ως ζώο μεταφοράς κι εργασίας. Είναι κοινωνικό ζώο με μνήμη που διαρκεί πολύ και ζει σε κοπάδια που τα "διοικεί" ένα ηλικιωμένο θηλυκό. Απειλείται από τη λαθροθηρία.
Google Chrome

Google Chrome OS

To Google Chrome OS είναι ένα βασισμένο σε Linux λειτουργικό σύστημα σχεδιασμένο από την Google για να εργαστούν εφαρμογές Διαδικτύου, παρ'όλα αυτά υπάρχουν και εκτός Διαδικτύου εφαρμογές. Η Google ανακοίνωσε το λειτουργικό σύστημα στις 7 Ιουλίου, 2009 και έκανε ένα έργο ανοικτού πηγαίου κώδικα, που ονομάζεται Chromium OS, το Νοέμβριο του 2009.
Σε αντίθεση με Chromium OS, το οποίο μπορεί να προσαρμόζεται από την λήψη του πηγαίου κώδικα, τo Chrome OS προορίζεται μόνο για συγκεκριμένους υπολογιστές, από τους συνεργάτες της Google. Η διεπαφή χρήστη υιοθετεί μια μινιμαλιστική προσέγγιση, που μοιάζει με εκείνη του προγράμματος περιήγησης Google Chrome. Επειδή το Chrome OS απευθύνεται σε χρήστες που περνούν το μεγαλύτερο μέρος του χρόνου τους στο Διαδίκτυο, δεν έχει προγράμματα, παρά μόνο βασικά εργαλεία. H μόνη εφαρμογή της συσκευής είναι ένα πρόγραμμα περιήγησης το οποίο περιλαμβάνει τις ενσωματωμένες δυνατότητες που έχει και ο Google Chrome από μόνος του.
Σεκταρισμός

Σεκταρισμός ή Σεχταρισμός (αγγλ. sectarism < λατ. secta) ονομάζεται η αυστηρή προσκόλληση στις πεποιθήσεις μιας σέκτας. 
Ο όρος αυτός χρησιμοποιείται επίσης για να περιγράψει την στενότητα πνεύματος και την έλλειψη ανεκτικότητας όσον αφορά την στάση και συμπεριφορά ομάδας ατόμων, που παρουσιάζεται σε θρησκευτικό, πολιτικό ή άλλο επίπεδο και εκδηλώνεται με την προσκόλληση σε μια ιδεολογία, δόγμα ή παράδοση με αδιαλλαξία και φανατισμό. Ο σεκταρισμός την περίπτωση αυτή μπορεί να περιλαμβάνει διακρίσεις και αποδοκιμασία προς εκείνους που είναι εκτός σέκτας. 
Χρησιμοποιείται επίσης αναφορικά με ομάδες που ενυπάρχουν σε θρησκεύματα ή ομολογίες της ίδιας θρησκείας.

Σεκταρισμός και Χριστιανισμός

Σε σχέση με τον βασικό ορισμό του σεκταρισμού που αναφέρεται στο σύνολο των αρχών και των πεποιθήσεων που έχουν τα μέλη μιας θρησκευτικής σέκτας, μια χριστιανική σέκτα παρουσιάζεται συχνά ως Αποσχιστικού τύπου, απορρίπτει δηλ. τις επικρατούσες χριστιανικές εκκλησίες με βάση μια κριτική εξωτερικού τύπου του 17ου αιώνα, η οποία σύμφωνα με την Φιλοσοφία της θρησκείας είναι πλέον απαρχαιωμένη και μη αποδεκτή. 
Αν και όλες οι σέκτες παρουσιάζονται να μονοπωλούν το ενδιαφέρον και την καθοδήγηση του Θεού, όπως και την κατοχή της αλήθειας σε σχέση με τις επικρατούσες εκκλησίες επειδή ισχυρίζονται ότι εγκατέλειψαν τις αρχές τους , για όσους βρίσκονται εκτός της επιρροής αυτών των ομάδων θεωρείται δυνατόν να προσδιοριστεί η αρχή τους και να ερμηνευτεί η παρουσία τους με πολιτικά και κοινωνικοοικονομικά κριτήρια.
Οι σέκτες, συχνά προσδιορίζονται νομικά ως οργανώσεις και ενώ κάποιες από αυτές αν και ισχυρίζονται ότι αποτελούν "θρησκεία", συχνά αμφισβητούνται ενώ υπάρχουν φορές που έχουν απορριφθεί κατηγορίες για παραβίαση ανθρωπίνων δικαιωμάτων κατά χωρών που τις θεωρούν υπεύθυνες είτε για τη διανοητική αποσταθεροποίηση των μελών τους, είτε για οικονομικούς εξαναγκασμούς, για διάρρηξη των σχέσεων των πολιτών με το περιβάλλον τους κ.ά.
Ο όρος "αιρέσεις" που χρησιμοποιείται κάποιες φορές γι' αυτό το φαινόμενο, αντιμετωπίζεται από αυτές τις θρησκευτικές ομάδες ως παραπειστικός, διότι υπονοεί μια παρέκκλιση από κάποιο "ορθό" δόγμα το οποίο εκείνες δεν αποδέχονται. Ο όρος σέχτα (sect) που χρησιμοποιείται διεθνώς θεωρείται καλύτερος, αλλά κι αυτός δεν έχει καμιά νομική βαρύτητα σε χώρες που υποτίθεται ότι δεν διώκουν το θρησκευτικό φρόνημα.
Γ.Α.Σ. Αρχέλαος

Τμήμα Καλαθοσφαίρισης

Ο Αρχέλαος διαθέτει πλούσια παράδοση στο οικείο του τοπικό πρωτάθλημα, αυτό της Ε.ΚΑ.Σ.KE.Μ. Αποτελεί μάλιστα ένα από τα 11 σωματεία που υπέγραψαν το καταστατικό ίδρυσής του προκατόχου της, της Ε.ΚΑ.Σ.ΚΕ.ΔΥ.Μ., το 1980.
Η ανδρική ομάδα καλαθοσφαίρισης έχει κατακτήσει το Πρωτάθλημα Ε.ΚΑ.Σ.ΚΕ.Μ. κατά την αγωνιστική περίοδο 2001-02, καθώς και το Κύπελλο Ανδρών της ένωσης το 2007-08. Το καλοκαίρι του 2002 ανήλθε στο Πανελλήνιο Πρωτάθλημα της Γ' Εθνικής Κατηγορίας όπου και παρέμεινε μέχρι την άνοιξη του 2008. Αξιολογότερες περίοδοι υπήρξαν εκείνες του 2006-07 και 2007-08 οπότε και ο Αρχέλαος κατετάγη δεύτερος στον όμιλό του.
Η γυναικεία ομάδα καλαθοσφαίρισης διαθέτει στην τροπαιοθήκη της τρία Πρωταθλήματα Ε.ΚΑ.Σ.ΚΕ.ΔΥ.Μ., εκείνα των περιόδων 1981-82  ·  1987-88  ·  1988-89, καθώς και ένα Πρωτάθλημα Ε.ΚΑ.Σ.ΚΕ.Μ., κατά την αγωνιστική περίοδο 1997-98.
Το καλοκαίρι του 2008, η διοίκηση του Αρχέλαου ήρθε σε επαφή με τη διοίκηση του τμήματος καλαθοσφαίρισης του Πιερικού Κατερίνης, ο οποίος μόλις είχε κατακτήσει το πρωτάθλημα Α' Κατηγορίας Ανδρών της Ε.ΚΑ.Σ.ΚΕ.Μ. κερδίζοντας την άνοδο στο επίπεδο των πανελλήνιων πρωταθλημάτων. Οι δύο σύλλογοι αποφάσισαν να ενώσουν τις δυνάμεις τους για να βελτιώσουν την ανταγωνιστικότητά τους σε πανελλαδικό επίπεδο, δημιουργώντας τον Σ.Φ.Κ. Πιερικό Αρχέλαο. Η νέα ομάδα πραγματοποίησε το ντεμπούτο της στη Β' Εθνική Κατηγορία την περίοδο 2008-09.

Τμήμα Χειροσφαίρισης

Το ανδρικό τμήμα χειροσφαίρισης του Αρχέλαου Κατερίνης έχει κατακτήσει δύο Κύπελλα Ελλάδος, το 1990 και 1994, έχει παίξει σε ακόμα 4 τελικούς(1984,1993,1996 και 2000) ενώ έχει τερματίσει, μία φορά στην 2η θέση(1995) και άλλες τρείς φορές στην 3η θέση(1990,1991,1993), που δείχνει την σταθερότητα της ομάδας σε βάθος χρόνου, ενώ επέστρεψε στην Handball Premier για την περίοδο 2015-16 . Το εφηβικό τμήμα με τη σειρά του διαθέτει στην τροπαιοθήκη του τα Πανελλήνια Πρωταθλήματα του 1984 και 1996. Το τμήμα παίδων διαθέτει τέσσερα διαδοχικά Πρωταθλήματα, εκείνα των περιόδων 1994, 1995, 1996 και 1997. Τέλος, ο σύλλογος αναδείχθηκε τρεις φορές Πρωταθλητής στη μίνι κατηγορία, κατά τα έτη 1993, 1994 και 1995..

Τμήμα Στίβου

Κατά την αξιολόγηση των ελληνικών συλλόγων που εξέδωσε το Νοέμβριο του 2010 ο Σ.Ε.Γ.Α.Σ., ο Γ.Α.Σ. Αρχέλαος Κατερίνης βρίσκεται στην 38η θέση (σε σύνολο 321 συλλόγων). Την επόμενη χρονιά έπεσε στην 56η θέση (σε σύνολο 299 συλλόγων).
Επαρχία Σεγκού

Γεωγραφία

Η Επαρχία Σεγκού βρίσκεται κεντρικά του Μαλί και κεντρο-ανατολικά της Περιφέρειας Σεγκού. Συνορεύει στα δυτικά με την Περιφέρεια Κουλικορό, στα βορειοδυτικά με την Επαρχία Νιονό, στα βορειοανατολικά με την Επαρχία Μακινά, στα νοτιοδυτικά με την Επαρχία Μπαρουελί, στα νοτιοανατολικά με την Επαρχία Μπλα και στα ανατολικά με την Επαρχία Σαν.
Εσεόσα Ντεσάλου

Καριέρα

Γεννήθηκε στην Ιταλία από Νιγηριανούς γονείς. Στην παιδική του ηλικία ασχολήθηκε με το ποδόσφαιρο. Στους Μεσογειακούς Αγώνες 2018 κατέκτησε 1 χρυσό και 1 ασημένιο μετάλλιο.
Πρωτάθλημα καλαθοσφαίρισης Α΄ εθνικής κατηγορίας ανδρών 1977-1978

Στο Πρωτάθλημα καλαθοσφαίρισης της Α' εθνικής κατηγορίας ανδρών για την περίοδο 1977-78 αναδείχθηκε ο Ολυμπιακός, ο οποίος γνώρισε τη μοναδική του ήττα την τελευταία αγωνιστική από την ΑΕΚ (82-79). Πρώτος σκόρερ του πρωταθλήματος αναδείχθηκε ο Παύλος Σταμέλος του Σπόρτιγκ.